చెన్నై: అన్నాడీఎంకే (అమ్మ) ప్రధాన కార్యదర్శి వీకే శశికళ బుధవారంనాడు వీడియో కాన్ఫరెన్స్లో ప్రత్యక్షమయ్యారు. ఫిబ్రవరి 15 తర్వాత ఆమె కనిపించడం ఇదే ప్రథమం. ఆదాయానికి మించిన ఆస్తుల కేసులో దోషిగా తేలడంతో పరప్పన అగ్రహార జైలులో ప్రస్తుతం ఆమె జైలు శిక్ష అనుభవిస్తున్నారు. ఫెరా ఉల్లంఘన కింద ఆమెపై నాలుగు కేసులు ఉండటంతో అభియోగాల నమోదు కోసం ఆర్థిక నేరాల కోర్టు ఆమెను బుధవారంనాడు వీడియో కాన్ఫరెన్స్ ద్వారా విచారించింది. రెండు దశాబ్దాలకు పైగా ఆమెపై ఉన్న ఈ కేసులపై ఈడీ దర్యాప్తు జరుపుతోంది. బెంగళూరు నుంచి తాను వీడియో కాన్ఫరెన్స్ ద్వారా విచారణను ఎదుర్కొంటానని శశికళ గత నెలలో విజ్ఞప్తి చేశారు. ఇందుకు ఆర్థిక నేరాల విచారణ కోర్టు అంగీకరించింది. దీంతో చెన్నైలోని వీడియో కాన్ఫరెన్స్ రూమ్ నుంచి శశికళను విచారించారు. అడిషనల్ మెట్రోపాలిటన్ మేజిస్ట్రేట్ (ఆర్థిక నేరాల కోర్టు-1) ఎ.జకీర్ హుస్సేన్, ఈడీ ప్రాసిక్యూటర్, జ్యూడిషియల్ అధికారికి సహకరించే కొద్దిమంది అధికారులను మినహా ఎవరినీ వీడియో కాన్ఫరెన్స్ హాలులోకి  అనుమతించలేదు. ఈ విచారణలో రెండు కేసుల్లో (ఫెరా ఉల్లంఘన) మేజిస్ట్రేట్ ఆరోపణలు నమోదు చేయగా, తక్కిన రెండు కోసుల్లో అభియోగాల నమోదుకు విచారణను జూలై 1కి వాయిదా వేశారు.
chennai: annadienke (amma) pradhaana kaaryadarsi veeke sasikala budhavaaramnaadu veedio conferenslo pratyakshamayyaaru. fibravari 15 tarvaata aame kanipinchadam ide pradhamam. aadaayaaniki minchina aastula kesulo doshigaa teladamtho parappana agrahara jailulo prastutam aame jailu shiksha anubhavistunnaaru. fera ullanghana kinda aamepai naalugu kesulu undatamtho abhiyogaala namodu kosam aardhika neraala kortu aamenu budhavaaramnaadu veedio conferens dwara vichaarinchindi. rendu dasaabdaalaku paiga aamepai unna ee kesulapai eedee daryaaptu jaruputondi. bengaluru nunchi taanu veedio conferens dwara vichaarananu edurkontaanani sasikala gatha nelalo vignapti chesaru. induku aardhika neraala vichaarana kortu angeekarinchindi. deentho chennailooni veedio conferens room nunchi sasikalanu vichaarinchaaru. adishanal metropaliton magistrate (aardhika neraala kortu-1) e.jakir hussen, eedee procicuter, judicial adhikaariki sahakarinche koddimandi adhikaarulanu minaha evarinee veedio conferens haluloki  anumatinchaledu. ee vichaaranalo rendu kesullo (fera ullanghana) magistrate aaropanalu namodu cheyagaa, takkina rendu kosullo abhiyogaala namoduku vichaarananu juulai 1ki vaayidaa vaesaaru.